1950-től a Városépítési Tervezési Irodához (Váti), majd 1951-től a Középülettervező Vállalathoz (Közti) helyezték és kinevezték a Népstadion építésének vezető statikusává. Az építkezés során a szakemberek észlelték, hogy az akkor gyerekcipőben járó előregyártó építéstechnológia és a gyenge minőségű munka miatt a stadion szerkezeti elemei nem fogják bírni a terhelést. Gilyén más statikai megoldásokkal próbálkozott, ami bontást is igényelt. Ennek kapcsán a munka szabotálása miatt feljelentették. 1956-tól közintézmények előre gyártott elemeinek tervezésével foglalkozó csoport vezetője volt. A forradalom után két éven át beosztott tervező lett.